2de seisoen vir ‘Ouboet en Wors’ | Netwerk24
10 September 2018 08:57
Kaz McFadden en Liane Heyl in Ouboet en Wors. Foto: Daniel Jonathan Parker
Die gewilde komediereeks Ouboet en Wors is terug vir ’n tweede seisoen wat op 8 Oktober op die kassie begin.
In dié seisoen is daar ’n nuwe gesig wat hom by Frank Opperman en Willie Esterhuizen aansluit – Eldon van der Merwe is te sien as Elvis Prinsloo.
“Ek is die nuwe vakleerling by Fix-it wiff Ouboet,” sê Van der Merwe. ‘
Elvis, handlanger vir Ouboet, is baie handig as dit kom by die regmaak van elektroniese toestelle soos ’n Xbox of ’n dekodeerder teenoor Ouboet wat meer kennis het oor apparatuur.
“Die karakter is baie spelerig en dit laat my toe om sy verbeelding en sy idee van ’n grootmens-wêreld in te kleur. Sy onskuld laat my toe om hom opwindend en nuuskierig te hou, en dit is vir my die lekkerste uitdaging,” meen Van der Merwe.
Die akteur Hugh Masebenza is weer te sien as Fogile en meen “Fogile hou van dit waarvan Fogile hou”.
Skakel in vir ‘Ouboet en Wors’ vanaf 8 Oktober om 20:00 op DStv-kanaal 144.
SAUK wil TV-lisensies duurder maak
Speel speurder saam met Bolhuis